শিলাহার রাজবংশ
শিলাহার রাজবংশ ছিল রাষ্ট্রকূট যুগে উত্তর ও দক্ষিণ কোঙ্কণ, অধুনা মুম্বই ও দক্ষিণ মহারাষ্ট্র (কোলহাপুর) অঞ্চলে প্রতিষ্ঠিত একটি রাজবংশ। এই রাজবংশ তিনটি শাখায় বিভক্ত হয়ে যায়। একটি শাখা উত্তর কোঙ্কণ এবং দ্বিতীয় শাখাটি দক্ষিণ কোঙ্কণ (৭৬৫ থেকে ১০২৯ খ্রিস্টাব্দ) রাজত্ব করত; তৃতীয় শাখাটি অধুনা মহারাষ্ট্রের কোলহাপুর, সাতারা ও বেলগাঁও জেলা অঞ্চলটি ৯৪০ থেকে ১২১৫ খ্রিস্টাব্দ পর্যন্ত শাসন করে এবং তারপর সেউণরা তাদের উৎখাত করে।